
CONSILIUL LOCAL AL
MUNICIPIULUI FOCŞANI


HOTĂRÂRE

      Pentru  modificarea anexelor nr. 1 şi nr. 2  la Hotărârea Consiliului Local al  
                  Municipiului Focşani nr. 243/2017 privind aprobarea organigramei, 
                  statului de funcţii şi numărului de personal pentru Direcţia de Asistenţă 
                  Socială şi Medicină Şcolară Focşani, cu modificările şi completările 
                  ulterioare

             Consiliul Local al Municipiului Focsani, judeţul Vrancea, întrunit în şedinţa ordinară,
           - analizând proiectul de hotărâre iniţiat de Primarul Municipiului Focşani, raportul Direcţiei economice – Serviciul resurse umane, managementul calităţii, înregistrat la nr. 87841/20.11.2017 prin care se propune modificarea anexelor nr. 1 şi nr. 2  la Hotărârea Consiliului Local al Municipiului Focşani nr. 243/2017 privind aprobarea organigramei, statului de funcţii şi numărului de personal pentru Direcţia de Asistenţă Socială şi Medicină Şcolară Focşani, cu modificările şi completările ulterioare şi avizul favorabil al Comisiei de buget şi administraţie publică;
-  văzând adresa nr. 5936/03.11.2017 a Direcţiei de Asistenţă Socială şi Medicină Şcolară Focşani;
- în temeiul Hotărârii Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările şi completările ulterioare;
- având în vedere Hotărârea Consiliului Local al Municipiului Focsani            nr. 263/27.07.2017, privind aprobarea salariilor de bază aferente funcţiilor din cadrul familiei ocupaţionale ”Administraţie”, utilizate în aparatul de specialitate al Primarului Municipiului Focşani, în aparatul permanent de lucru al Consiliului Local al Municipiului Focşani, precum şi în cadrul serviciilor publice din subordinea Consiliului Local al Municipiului Focşani;
- în conformitate cu prevederile  Legii-cadru nr. 153/2017 privind salarizarea personalului plătit din fonduri publice, cu modificările şi completările ulterioare;
         	- în baza art. 36 alin. (2) lit. „a” şi  alin. (3)  lit.”b” şi în temeiul art. 45  alin. (1)  din Legea nr. 215/2001  privind  administraţia publica locala, republicată, cu modificările şi completarile ulterioare;  

HOTĂRĂŞTE:

Art. I. Modificarea anexelor nr. 1 şi nr. 2  la Hotărârea Consiliului Local al                    Municipiului Focşani nr. 243/2017 privind aprobarea organigramei,                  statului de funcţii şi numărului de personal pentru Direcţia de Asistenţă                   Socială şi Medicină Şcolară Focşani, cu modificările şi completările ulterioare, după cum urmează:
       1. - Anexa nr.1 se modifică astfel:
          -    la Căminul pentru Persoane Vârstnice numărul de posturi creşte de la 25,5 la 33,5 posturi;

-   numărul personalului contractual de execuţie creşte de la 127,5 la 135,5 posturi;
	-    numărul total de posturi creşte de la 564,5 posturi la 572,5 posturi.

                     2. - Anexa nr. 2 la poziţia Căminul pentru Persoane Vârstnice se modifică prin:
-  infiinţarea a 2 (două) posturi de asistent medical debutant – studii postliceale;
-     înfiinţarea a 4 (patru) posturi de infirmier debutant;
-     înfiinţarea unui post de îngrijitor;
-     înfiinţarea unui post de bucătar;
-     înfiinţarea unui post de muncitor calificat IV;
-     desfiinţarea unui post ocupat de paznic;
-     numerele curente din structura departamentelor se modifică corespunzător;
-   numărul total al funcţiilor contractuale de execuţie creşte de la 127,5 la 135,5 posturi;
-    numărul total de posturi  creşte de la 564,5 posturi la 572,5 posturi.

Art.  II.  Încetarea raportului de muncă determinat de reducerea numărului de posturi în noua structură a Căminului pentru Persoane Vârstnice din cadrul Direcţiei de Asistenţă Socială şi Medicină Şcolară Focşani se realizează în termenele şi cu procedura aplicabilă în termen de 30 de zile calendaristice de la data intrării în vigoare a prezentei hotărâri, prin decizia directorului executiv al Direcţiei de Asistenţă Socială şi Medicină Şcolară Focşani.

Art. III. Personalul disponibilizat ca urmare a reorganizării beneficiază de măsurile de protecţie socială prevăzute de lege.
	
           Art. IV. Prezenta hotărâre va fi comunicată de către Serviciul administraţie publică locală, agricultură, compartimentelor, birourilor, serviciilor şi Primarului Municipiului Focşani, care va asigura executarea acesteia prin Serviciul administraţie publică locală, agricultură, Serviciul resurse umane, managementul calităţii, Serviciul buget, contabilitate, cât şi prin Direcţia de Asistenţă Socială şi Medicină Şcolară Focşani.


PREŞEDINTE DE ŞEDINŢĂ,
          Mihai Nedelcu  
                                                                                      Contrasemnează,
                                                                         SECRETARUL MUNICIPIULUI
                                                                                           FOCŞANI
                                                                                  Eduard Marian Corhană 



Municipiul Focsani, 28 noiembrie  2017

